Lav et referat af nedenstående tekst:

Tekst:
Foran 280 tilskuere på Aalborg Portland Park viste AaB søndag aften, at de stadig har noget af give af på trods af nederlaget i pokalfinalen. 40 minutter inde i kampen satte Frederik Børsting bolden i mål, og efter 69 minutter var der endnu en gang mål til hjemmeholdet, da Patrick Olsen scorede til 2-0. Brøndby formåede aldrig at få bolden i nettet, og derfor var det AaB, der løb med sejren. - Det eneste, vi manglede i dag, var folk på lægterne – så havde det været en rigtig god dag, siger AaBs cheftræner Jacob Friis. Cheftræneren ærgrer sig over, at AaB-mandskabet ikke leverede det samme niveau ved pokalfinalen. - Det var ikke godt nok ved pokalfinalen, men man bliver nødt til at se fremad og tage ved lære af sine fejl. Spillerne viste i dag, at de ikke hang 72 timer tilbage i tiden – de havde glædet sig til kampen, siger Jacob Friis. Målscorer Frederik Børsting er også glad for holdets præstation mod Brøndby. - Specielt i første halvleg synes jeg, at vi gør alt rigtigt. Vi giver dem ikke ro, siger han. - Målet er selvfølgelig prikken over i’et for mig – det har jeg manglet lidt, lyder det fra en glad Frederik Børsting. AaB ligger på sjettepladsen i Superligaen.

Referat:
AaB kom sejrrigt ud af mødet med Brøndby på hjemmebane søndag aften.